যশোর বিজ্ঞান ও প্রযুক্তি বিশ্ববিদ্যালয়
যশোর বিজ্ঞান ও প্রযুক্তি বিশ্ববিদ্যালয় () বাংলাদেশের যশোর জেলায় অবস্থিত প্রথম সরকারি বিশ্ববিদ্যালয়। ২০০৭ সালের ২৫ জানুয়ারি এটি প্রতিষ্ঠিত হয়। ২০০৮-২০০৯ শিক্ষাবর্ষে এর শিক্ষা কার্যক্রম শুরু হয়। এটি খুলনা বিভাগের চতুর্থ সরকারি বিশ্ববিদ্যালয় ।
যশোর বিজ্ঞান ও প্রযুক্তি বিশ্ববিদ্যালয় (JUST), ২০০৯ এ কার্যক্রম শুরু করে। ফলিত বিজ্ঞান অনুষদের অধীনে কম্পিউটার বিজ্ঞান ও তথ্যপ্রযুক্তি, পরিবেশ বিজ্ঞান ও স্বাস্থ্যব্যবস্থাপনা এবং জীববিজ্ঞান অনুষদের অধীনে অণুজীব বিজ্ঞান ও মৎস্য বিভাগের মোট ২০৫ জন শিক্ষার্থীকে নিয়ে জুন ১০, ২০০৯ থেকে প্রথম ব্যাচের প্রথম বর্ষের ক্লাস বিশ্ববিদ্যালয়ের আমবটতলা ক্যাম্পাসে শুরু হয়।
যশোর বিজ্ঞান ও প্রযুক্তি বিশ্ববিদ্যালয় ,স্বাধীনতা সড়ক যেটি চৌগাছা-চুড়ামনকাঠি সড়ক নামেও পরিচিত যশোর সদর, যশোর-এ অবস্থিত । যশোরের কেন্দ্র দড়াটানা থেকে এটি প্রায় ১৩ কিলোমিটার দূরে অবস্থিত ।
যবিপ্রবি ক্যাম্পাসের উত্তরে অবস্থিত একটি নয় তলা ভবন । সব বিভাগের অফিস,পাঠদান কক্ষ ,এবং পরীক্ষাগার এই ভবনে । প্রকৌশল এবং প্রযুক্তি অনুষদের বিভাগসমূহ গ্রাউন্ড ফ্লোর, ১ম ও ২য় (আংশিক) ফ্লোরে। অন্যদিকে ,জীববিজ্ঞান ও প্রযুক্তি অনুষদের বিভাগসমূহ ২য় ও ৩য় (আংশিক) ফ্লোরে এবং ফলিত বিজ্ঞান ও প্রযুক্তি এবং শারীরিক শিক্ষা ,ভাষা ও নৈতিক শিক্ষা অনুষদের বিভাগসমূহ অনুষদ ভবনের ৩য় ফ্লোরে ।যবিপ্রবিতে বিভিন্ন সময়ে বহু জাতীয় ও আন্তর্জাতিক কনফারেন্সের আয়োজন করা হয়েছে । ২০১২ তে , যবিপ্রবি ক্যাম্পাসে "গ্রিন কেমেস্ট্রি "নামে একটা আন্তর্জাতিক কনফারেন্সের আয়োজন করা হয় ।
যবিপ্রবিতে ১০ মে ,২০১৩ তে ১ম সমাবর্তন উদযাপন করে । ১ম সমাবর্তনে উপস্থিত ছিলেন - মহামান্য রাষ্ট্রপতির পক্ষে, মাননীয় শিক্ষামন্ত্রী মো.নুরুল ইসলাম নাহিদ । সমাবর্তন বক্তা হিসাবে বক্তব্য রাখেন ,শাহজালাল বিজ্ঞান ও প্রযুক্তি বিশ্ববিদ্যালের প্রফেসর -ড . মুহাম্মদ জাফর ইকবাল ।
এটি প্রায় ৫০০ ছাত্র ধারণক্ষমতা সম্পন্ন একটি ৫ তলা ভবন । এখানে অন্যান্য পাবলিক বিশ্ববিদ্যালয়ের মত ছাত্ররা অনেক সুবিধা পেয়ে থাকে । যেমন - টিভি রুম ,রিডিং রুম ,ব্যায়ামগার ,ক্যান্টিন । হলে আবাসিক ছাত্রদের জন্য ফটোকপি ,প্রিন্ট এবং লন্ড্রি সুবিধা আছে । ছাত্র এবং আয়োজক কমিটি বৃন্দ বিভিন্ন সময় খেলা প্রতিযোগিতার আয়োজন করে থাকে ।
এটিও ৫ তলা একটি ভবন ,যেটি ৫০০ ছাত্রী ধারণক্ষমতা সম্পন্ন এবং শুধুমাত্র ছাত্রিদের জন্য তৈরী একটি সুদৃশ্য ভবন । ছাত্রদের অনুরূপ সুবিধা এই হলে ছাত্রিরা পেয়ে থাকে ।
যশোর বিজ্ঞান ও প্রযুক্তি বিশ্ববিদ্যালয়ের কেন্দ্রীয় লাইব্রেরী প্রশাসনিক ভবনের পাশে অবস্থিত । এখানে বর্তমানে প্রায় ২০,০০০ পুস্তক রয়েছে সকল ছাত্র-ছাত্রী এবং অনুষদের সদস্যদের জন্য । 
লাইব্রেরীতে প্রতি মাসে নতুন নতুন বই যোগ করা হচ্ছে । ছাত্র -ছাত্রী এবং অনুষদের সদস্যরা এখান থেকে বই পড়তে ও ধার নিতে পারে ।
এটি যবিপ্রবি ক্যাম্পাসের পূর্ব -পশ্চিম কোণে অবস্থিত একটি দ্বিতল ভবন । গ্রাউন্ড ফ্লোরে ক্যাফেটেরিয়া এবং ১ম ফ্লোরে টিএসসি । 
ছাত্র -ছাত্রী এবং কর্মকর্তা -কর্মচারী সকলেই এখানে ভোজন করতে পারেন ।
এটি যবিপ্রবি ক্যম্পাসের দক্ষিণ -পূর্ব কোণে অবস্থিত ১০ তলা ভবন । এই ১০ তলা ডরমেটরি বিশ্ববিদ্যালয়ের শিক্ষকদের জন্য ।
এটি যবিপ্রবি ক্যাম্পাসের পশ্চিমে অবস্থিত । প্রতিদিন মুসলিম ছাত্র এবং শিক্ষকেরা এখানে সালাত আদায় করেন ।
অনুষদ ভবনের গ্রাউন্ড ফ্লোরে একটি সুন্দর অডিটরিয়াম আছে । বিশেষ অনুষ্ঠান, যেমন: সেমিনার, কনফারেন্স, সাংস্কৃতিক অনুষ্ঠান, আলোচনা ইত্যাদি এখানে করা হয় । বর্তমানে আলাদা অডিটরিয়াম ভবন করা হচ্ছে । যা প্রশাসনিক ভবন এর পিছনে অবস্থিত ।
এই ভবনটি যবিপ্রবি ক্যাম্পাসের পূর্ব -মধ্য পার্শ অবস্থিত। এটি বিশ্ববিদ্যালয়ের উপাচার্যের বাসভবন হিসাবে ব্যবহৃত হয়।
মেডিক্যাল সেন্টারটি অস্থায়ীভাবে প্রশাসনিক ভবনের গ্রাউন্ড ফ্লোরে অবস্থিত । এছাড়া প্রশাসনিক ভবনের গ্রাউন্ড ফ্লোরে অগ্রণী ব্যাংক এর একটি শাখা রয়েছে । যবিপ্রবি ক্যাম্পাসের মূল ফটকের পার্শে ডাচ-বাংলা ব্যাংক লিমিটেড(DBBL)এর একটি এটিএম বুথ আছে ,যেখানে ছাত্র -ছাত্রীরা অনলাইন ব্যাংকিং এবং অন্যান্য সুবিধাদি পেয়ে থাকে । প্রশাসনিক ভবনের গ্রাউন্ড ফ্লোরে যবিপ্রবি শাখার ,গণপ্রজাতন্ত্রী বাংলাদেশ সরকারের একটি পোস্ট অফিস রয়েছে ।